አበራ ለማ የተወለደው በ1943 ዓ.ም. ፍቼ ሰላሌ ውስጥ ነው። እድገቱ ወሊሶንና አዲስ አበባን ያካትታል። ካገራችን ገጣሚያንና አጫጭር ልቦለድ ጸሓፊዎች አንዱ ነው። በኢትዮጵያ ቋንቋዎችና ሥነ ጽሑፍ ጥናት ከአዲስ አበባ ዩኒቨርስቲ የማዕርግ ተመራቂ ነው። ሙያው ጋዜጠኘት ሲሆን፣ በኢትዮጵያ ሬዲዮና ፕሬስ መምሪያዎች ሠርቷል። ከጦር ግምባር ጋዜጠኝነት እስከ ኪነጥበባት ዘርፎች ሃያሲነት ዘልቋል። እስከ ሰማኒያዎቹ አሠርት አጋማሽ ድረስ፥ የኢትዮጵያ ደራስያን ማኅበር ዋና ጸሃፊ ሁኖ አገልግሏል። ዛሬ የኖርዌይ ነዋሪ ነው። በኖርዌይ ደራስያን ማኅበር ብቸኛውና የመጀመሪያው ጥቁርና ባፍ መፍቻ ቋንቋው የሚጽፍ አባል ደራሲ ነው። በዚህ ማኅበር ውስጥ የዓለም አቀፍ ኮሚቴው የረዥም ዘመን አባል በመሆንም ይታወቃል። ባለቅኔ ሎሬት ጸጋዬ ገብረ መድህንንና (1997) ስዊድናዊ/ኤርትራዊ የሆነውን የአስመራውን እስረኛ፣ ደራሲና ጋዜጠኛ ዳዊት ይስሐቅን (2009 እ.ኤ.አ.) ሃሳብን በነጻ የመግለጽ ሽልማት እንዲሸለሙ በእጩነት አቅርቦ ማሸለሙም ይታወሳል። ከአበራ ለማ የታተሙ ሥራዎች የሚከተሉት ይጠቀሳሉ። የታተመበት ዘመን የመጽሐፉ ርእስ ይዘት 1967 ኩል ወይስ ጥላሸት፣ የግጥም መድብል፣ 1974 ሽበት፣ የግጥም መድብል፣ 1975 ሕይወትና ሞት፣ የአጫጭር ልብ ወለዶች መድብል፣ 1976 ሞገደኛው ነውጤ፣ ኖቭሌት፣ 1978 አባደፋር፣ ከሌሎች ደራስያን ጋር…ስብስብ፣ 1978 ጽጌረዳ ብእር፣ ከሌሎች ገጣሚያን ጋር… ስብስብ፣ 1980 የማለዳ ስንቅ፣ ያጫጭር ልቦለዶችና ግጥሞች መድብል፣ 1980 መቆያ፣ ያጫጭር ልቦለዶችና ግጥሞች መድብል፣ 1981 ትዝታን በጸጸት፣ ያጫጭር ልቦለዶች ትርጉም….በጋራ፣ 1994 አውጫጭኝ፣ የግጥም መድብል፣ 1994 ሙያዊ ሙዳዬ ቃላት፣ ኢልቦለድ… የቋንቋ ጉዳይ፣ 1998 የእውቀት ማኅደር፣ ኢልቦለድ… ጠቅላላ እውቀት፣ 2003 E.C. ULIKE HORIZON Norsk Saksprosa samling med andre forfatterer እውነትም እኛ...